“เงินบาท” เปิด 37.39 บ. รอตัวเลขจ้างงานสหรัฐ-จับตาทิศทางฟันด์โฟลว์
ภาวะตลาดเงินบาทเปิด 37.39 ทรงตัวจากวานนี้ (5 ต.ค.) ตลาดรอตัวเลขจ้างงานนอกภาคเกษตรของสหรัฐฯ ศุกร์นี้ และจับตาทิศทางฟันด์โฟลว์
ภาวะตลาดเงินบาทเปิด 37.39 ทรงตัวจากวานนี้ (5 ต.ค.) ตลาดรอตัวเลขจ้างงานนอกภาคเกษตรของสหรัฐฯ ศุกร์นี้ และจับตาทิศทางฟันด์โฟลว์
6 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 37.39 บาท/ดอลลาร์ ทรงตัวในระดับเดียวกับปิดตลาดช่วงเย็นวานนี้ ถึงแม้เมื่อคืนตัวเลขดัชนี ISM ภาคบริการของสหรัฐฯ จะออกมาดีกว่าที่ตลาดคาดการณ์ไว้ แต่ปัจจัยสำคัญที่ตลาดรอดูคือตัวเลขการจ้างงานนอกภาคเกษตรของสหรัฐฯ ในคืนวันศุกร์
“บาทเปิดตลาดทรงตัวเท่ากับช่วงเย็นวานนี้เช่นเดียวกับค่าเงินภูมิภาค ช่วงนี้ต้องจับตาดู Flow ที่เข้ามาลงทุนในตลาด พันธบัตร และราคาน้ำมันที่มีแนวโน้มสูงขึ้นหลังโอเปคมีมติปรับลดกำลังการผลิต” นักบริหารเงิน กล่าว
ทั้งนี้นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 37.25 – 37.50 บาท/ดอลลาร์